Posttraumatiese stressteuring - Wikipedia
Posttraumatiese stressteuring of PTSS kan ontwikkel nadat ’n persoon blootgestel is aan een of meer traumatiese gebeure soos seksuele geweld, oorlog, ’n groot besering of doodsdreigement waardeur hulle ’n intense vrees of magteloosheid ervaar het. Die diagnose kan gemaak word wanneer ’n groep simptome vir meer as ’n maand ná die gebeure voortduur, soos ontstellende, herhaalde terugflitse, die vermyding van herinneringe aan die gebeure en ’n gereedheid om te vlug.
’n Masker wat deur ’n Amerikaanse soldaat geskilder is wat kunsterapie bygewoon het om simptome van posttraumatiese stressteuring te verlig.
Die meeste mense wat ’n traumatiese gebeurtenis beleef het, sal nie PTSS ontwikkel nie. Vroue is meer geneig om die slagoffers van gewelddadige situasies te wees en dus meer geneig om PTSS te ontwikkel as mans. Kinders is minder geneig om dit te ontwikkel as volwassenes, veral as hulle jonger as tien jaar is. Oorlogsveterane het ’n groter risiko.
Posttraumatiese stressteuring word geklassifiseer as ’n angssteuring in die DSM-5. Die persoon vermy gewoonlik enige gedagtes en emosies, en weier om oor die traumatiese gebeure te praat of kan dit dikwels nie onthou nie. Dit ry hom egter tydens terugflitse en nagmerries. Die simptome word as akuut beskou as dit vir korter as drie maande duur, en chronies as dit langer duur. Vertraagde simptome kan ná ses maande of selfs jare voorkom.
↑ 1,0 1,1 American Psychiatric Association (2013). Diagnostic and Statistical Manual of Mental Disorders (5de uitg.). Arlington, VA: American Psychiatric Publishing. pp. 271–280. ISBN 978-0-89042-555-8.
↑ 2,0 2,1 2,2 National Collaborating Centre for Mental Health (VK) (2005). "Post-Traumatic Stress Disorder: The Management of PTSD in Adults and Children in Primary and Secondary Care". NICE Clinical Guidelines, No. 26 (in Engels). Gaskell (Royal College of Psychiatrists). Geargiveer vanaf die oorspronklike op 3 Desember 2013. Lay summary – Pubmed Health (plain English).
↑ American Psychiatric Association (1994). Diagnostic and statistical manual of mental disorders: DSM-IV. Washington, DC: American Psychiatric Association. ISBN 0-89042-061-0. ; aanlyn.
Bronne vir die publiek
Bronne vir beroepslui
Wikimedia Commons het meer media in die kategorie Posttraumatiese stressteuring.
Ontsluit van "https://af.wikipedia.org/w/index.php?title=Posttraumatiese_stressteuring&oldid=2190618"
Last edited on 24 Mei 2020, at 07:47